
ประกาศเทศบาลตำบลพิปูน
เรื่อง การรับฟ้งความคิดเห็นเกี่ยวกับร่างเทศบัญญัติเทศบาลตำบลพิปูน
เรื่อง การจัดการสิ่งปฏิกูล พ.ศ............
ด้วยเทศบาลตำบลพิปูน มีความประสงค์จัดทำเทศบัญญัติ เรื่อง การจัดการสิ่งปฏิกูล พ.ศ............	
ดังนั้น เพื่อให้การปฏิบัติเป็นไปตามความใน มาตรา ๗๗ แห่งรัฐธรรมนูญแห่งราชอาณาจักรไทย พุทธศักราช ๒๕๖๐ กำหนดไว้ เทศบาลตำบลพิปูน จึงขอประชาสัมพันธ์ร่างเทศบัญญัติ ดังกล่าวให้ประชาชนในเขตเทศบาลตำบลพิปูน ร่วมแสดงความคิดเห็น โดยมีกำหนดระยะเวลา ในการรับฟังความคิดเห็นตั้งแต่วันที่             24 มกราคม ๒๕๖6 ถึงวันที่ 8 กุมภาพันธ์ ๒๕๖6 ผ่านช่องทาง ดังนี้
๑. แสดงความคิดหรือเสนอแนะด้วยตนเองได้ที่ ที่ทำการเทศบาลตำบลพิปูน อำเภอพิปูน จังหวัดนครศรีธรรมราช
๒. ทางโทรศัพท์ หมายเลข ๐ ๗๕ 499240
๓. ทาง Facebook เทศบาลตำบลพิปูน
๔. ทาง Website เทศบาลตำบลพิปูน (www.phipuncity.go.th)
๕. ส่งทางตู้แสดงความคิดเห็นซึ่งติดตั้งไว้บริเวณหน้าอาคารสำนักงาน เทศบาลตำบลพิปูน
ทั้งนี้ข้อมูลที่ได้รับจากการแสดงความคิดเห็นหรือเสนอแนะจะถูกรวบรวมเพื่อใช้ในการจัดทำ เทศบัญญัติเทศบาลตำบลพิปูน เรื่อง การจัดการสิ่งปฏิกูล พ.ศ............  ต่อไป

จึงประกาศให้ทราบโดยทั่วกัน
ประกาศ ณ วันที่   23  เดือน มกราคม พ.ศ. ๒๕๖6


                 ธนบดี ธนากรรฐ์

                                            (นายธนบดี ธนากรรฐ์)
                                          นายกเทศบาลตำบลพิปูน



แบบฟอร์มรับฟ้งความคิดเห็นของประชาชนในการออกเทศบัญญัติเทศบาลตำบลพิปูน
วันที่	เดือน	.พ.ศ. ๒๕๖5
ชื่อ - นามสกุล	อายุ	อาชีพ	
ที่อยู่	
โทรศัพท์	อีเมล์	
๑. เทศบัญญัติเทศบาลตำบลพิปูน
    เรื่อง การจัดการสิ่งปฏิกูล พ.ศ............
□ เห็นด้วย	□ ไม่เห็นด้วย
ข้อเสนอแนะ / ความคิดเห็น
..........................................................................................................................................................................
..........................................................................................................................................................................
.........................................................................................................................................................................
.........................................................................................................................................................................
........................................................................................................................................................................

2. ข้อเสนอแนะ / ความคิดเห็นเรื่องอื่นๆ (ถ้ามี )
..........................................................................................................................................................................
..........................................................................................................................................................................
.........................................................................................................................................................................
.........................................................................................................................................................................

โดยสามารถส่งแบบฟอร์มรับฟ้งความคิดเห็นฯ ได้ที่
๑. แสดงความคิดหรือเสนอแนะด้วยตนเองได้ที่ ที่ทำการเทศบาลตำบลพิปูน อำเภอพิปูน จังหวัดนครศรีธรรมราช
๒. ทางโทรศัพท์ หมายเลข ๐ ๗๕ 499240
๓. ทาง Facebook เทศบาลตำบลพิปูน
๔. ทาง Website เทศบาลตำบลพิปูน (www.phipuncity.go.th)
๕. ส่งทางตู้แสดงความคิดเห็นซึ่งติดตั้งไว้บริเวณหน้าอาคารสำนักงาน เทศบาลตำบลพิปูน

เทศบัญญัติ
เรื่อง การจัดการสิ่งปฏิกูล พ.ศ......
เทศบาลตำบลพิปูน
อำเภอพิปูน จังหวัดนครศรีธรรมราช






บันทึกหลักการและเหตุผล
ประกอบร่างเทศบัญญัติเทศบาลตำบลพิปูน
เรื่อง การจัดการสิ่งปฏิกูล
พ.ศ......
[bookmark: bookmark0][bookmark: bookmark1]หลักการ
ให้มีเทศบัญญัติว่าด้วยการจัดการสิ่งปฏิกูล
[bookmark: bookmark2][bookmark: bookmark3]เหตุผล
โดยที่การจัดการสิ่งปฏิกูลที่ไม่ถูกต้องด้วยสุขลักษณะอาจเป็นอันตรายต่อสุขภาพของประชาชน  การจัดการสิ่งปฏิกูลที่เหมาะสมและถูกสุขลักษณะจะควบคุมและป้องกันไม่ให้มีการแพร่กระจายของโรค            และไม่ก่อให้เกิดเหตุเดือดร้อนรำคาญต่อประชาชน และไม่ก่อให้เกิดมลพิษต่อสิ่งแวดล้อมอีกด้วย ซึ่งการจัดการ     สิ่งปฏิกูลมีขั้นตอนการดำเนินการหลายขั้นตอนตั้งแต่การเก็บ ขน และกำจัด สมควรกำหนดหลักเกณฑ์ วิธีการ     และมาตรการเกี่ยวกับสุขลักษณะในการจัดการสิ่งปฏิกูล หลักเกณฑ์การอนุญาตให้บุคคลใดเป็นผู้ดำเนิน กิจการรับทำการเก็บ ขน หรือกำจัดสิ่งปฏิกูลโดยทำเป็นธุรกิจหรือโดยได้รับประโยชน์ตอบแทนด้วยการคิด ค่าบริการและอัตราค่าธรรมเนียมการให้บริการเก็บ ขน หรือกำจัดสิ่งปฏิกูลของราชการส่วนท้องถิ่นและอัตรา ค่าธรรมเนียมการออกใบอนุญาตให้บุคคลใดเป็นผู้ดำเนินกิจการรับทำการเก็บ ขน หรือกำจัดสิ่งปฏิกูลโดยทำ เป็นธุรกิจหรือโดยได้รับประโยชน์ตอบแทนด้วยการคิดค่าบริการ จึงตราเทศบัญญัตินี้
(ร่าง)
เทศบัญญัติเทศบาลตำบลพิปูน
เรื่อง การจัดการสิ่งปฏิกูล
พ.ศ	
โดยที่เป็นการสมควรให้มีเทศบัญญัติว่าด้วยการจัดการสิ่งปฏิกูล 
อาศัยอำนาจตามความในมาตรา ๖๐ และมาตรา ๖๓ แห่งพระราชบัญญัติเทศบาล พ.ศ. ๒๔๙๖ และที่แก้ไขเพิ่มเติมประกอบมาตรา ๒๐ มาตรา ๕๔ มาตรา ๕๕ มาตรา ๕๘ มาตรา ๖๓ และมาตรา ๖๕ แห่ง พระราชบัญญัติการสาธารณสุข พ.ศ. ๒๕๓๕ และที่แก้ไขเพิ่มเติม เทศบาลตำบลพิปูน โดยความเห็นชอบ ของสภาเทศบาลตำบลพิปูน และผู้ว่าราชการจังหวัดนครศรีธรรมราช จึงตราเทศบัญญัติไว้ดังต่อไปนี้
ข้อ ๑ เทศบัญญัตินี้เรียกว่า “เทศบัญญัติเทศบาลตำบลพิปูน เรื่อง การจัดการสิ่งปฏิกูล พ.ศ...... ”
ข้อ ๒ เทศบัญญัตินี้ให้ใช้บังคับในเขตเทศบาลตำบลพิปูน ตั้งแต่เมื่อได้ประกาศไว้โดยเปิดเผย         ที่สำนักงานเทศบาลตำบลพิปูนแล้วเจ็ดวัน
ข้อ 3 ในเทศบัญญัตินี้
“สิ่งปฏิกูล” หมายความว่า อุจจาระหรือปัสสาวะของคน หรือสิ่งอื่นใดที่ปนเปื้อนอุจจาระ หรือปัสสาวะ
“การจัดการสิ่งปฏิกูล” หมายความว่า กระบวนการดำเนินการตั้งแต่ระบบการรองรับ การขน และการกำจัดสิ่งปฏิกูล
“ส้วม” หมายความว่า สถานที่ที่จัดไว้สำหรับขับถ่ายอุจจาระหรือปัสสาวะ และให้หมายความ รวมถึงระบบรองรับสิ่งปฏิกูล
“ส้วมสาธารณะ” หมายความว่า ส้วมที่จัดไว้เพื่อให้บริการเป็นการทั่วไปในสถานที่ต่างๆ ทั้งกรณีที่มีการเก็บค่าบริการและไม่จัดเก็บค่าบริการ และให้หมายความรวมถึงส้วมที่จัดไว้เพื่อให้บริการภายใน หน่วยงานของรัฐหรือหน่วยงานของเอกชน
“ส้วมเคลื่อนที่” หมายความว่า ส้วมที่ติดตั้งในยานพาหนะหรือแพ

“ส้วมชั่วคราว” หมายความว่า ส้วมที่ไม่ได้สร้างเป็นการถาวร และให้หมายความรวมถึง ส้วมประกอบสำเร็จรูป
“การขนสิ่งปฏิกูล” หมายความว่า การสูบสิ่งปฏิกูลจากถังเก็บกักสิ่งปฏิกูลหรือระบบกำจัด    สิ่งปฏิกูลแบบติดกับที่ แล้วนำไปยังระบบกำจัดสิ่งปฏิกูลรวม
“ถังเก็บกักสิ่งปฏิกูล” หมายความว่า ถังหรือบ่อที่มีลักษณะมิดชิด น้ำซึมผ่านไม่ได้เพื่อใช้เป็น ที่รองรับสิ่งปฏิกูลจากส้วมก่อนการขนหรือการกำจัดสิ่งปฏิกูล
“การกำจัดสิ่งปฏิกูล” หมายความว่า การบำบัด การปรับปรุงหรือแปรสภาพสิ่งปฏิกูล         ให้ปราศจากมลภาวะ สภาพอันน่ารังเกียจ หรือการก่อให้เกิดโรค เพื่อนำไปใช้ประโยชน์หรือทำลาย
“ระบบกำจัดสิ่งปฏิกูลแบบติดกับที่” หมายความว่า กระบวนการกำจัดสิ่งปฏิกูลสำหรับ อาคารประเภทต่างๆ เช่นบ้านพักอาศัย อาคารชุด โรงเรียน โรงพยาบาล โรงแรมหรือกลุ่มอาคาร
“ระบบกำจัดสิ่งปฏิกูลรวม” หมายความว่า กระบวนการกำจัดสิ่งปฏิกูลที่รวบรวมจากระบบกำจัดสิ่งปฏิกูลแบบติดกับที่ ส้วมเคลื่อนที่ หรือจากสถานที่ต่างๆ มากำจัดรวม
“กากตะกอน” หมายความว่า ส่วนที่เป็นของแข็งซึ่งเหลือจากการกำจัดสิ่งปฏิกูล
“ผู้มีหน้าที่จัดการสิ่งปฏิกูล” หมายความว่า
(๑) เทศบาลตำบลพิปูน ตามมาตรา ๑๘ วรรคหนึ่ง แห่งพระราชบัญญัติการสาธารณสุข พ.ศ. ๒๕๓๕ (๒) เทศบาลตำบลพิปูนดำเนินการร่วมกับหน่วยงานของรัฐตามมาตรา ๑๘ วรรคสอง แห่งพระราชบัญญัติการสาธารณสุข พ.ศ. ๒๕๓๕
(๓) เทศบาลตำบลพิปูนดำเนินการร่วมกับราชการส่วนท้องถิ่นอื่นตามมาตรา ๑๘ วรรคสอง แห่งพระราชบัญญัติการสาธารณสุข พ.ศ. ๒๕๓๕
(๔) ผู้ที่ได้รับมอบหมายจากเทศบาลตำบลพิปูน ตามมาตรา ๑๘ วรรคสาม แห่งพระราชบัญญัติการสาธารณสุข พ.ศ. ๒๕๓๕
(๕) ผู้ที่ได้รับใบอนุญาต ตามมาตรา ๑๙ แห่งพระราชบัญญัติการสาธารณสุข พ.ศ. ๒๕๓๕ “เทศบาล” หมายความว่า เทศบาลตำบลพิปูน
“เจ้าพนักงานท้องถิ่น” หมายความว่า นายกเทศมนตรีตำบลพิปูน
“เจ้าพนักงานสาธารณสุข” หมายความว่า เจ้าพนักงานซึ่งได้รับการแต่งตั้งจากรัฐมนตรี       ให้ปฏิบัติการตามพระราชบัญญัติการสาธารณสุข พ.ศ. ๒๕๓๕

“รัฐมนตรี” หมายความว่า รัฐมนตรีว่าการกระทรวงสาธารณสุข
“คณะกรรมการ” หมายความว่า คณะกรรมการสาธารณสุข
ข้อ 4 ให้นายกเทศมนตรีตำบลพิปูน เป็นผู้รักษาการให้เป็นไปตามเทศบัญญัตินี้ และให้มีอำนาจ ออกระเบียบ ประกาศ หรือคำสั่งเพื่อปฏิบัติการให้เป็นไปตามเทศบัญญัตินี้
หมวด ๑
[bookmark: bookmark4][bookmark: bookmark5]บททั่วไป
ข้อ 5 การเก็บ ขน และกำจัดสิ่งปฏิกูลในเขตพื้นที่ของเทศบาลตำบลพิปูนเป็นหน้าที่และอำนาจ ของเทศบาล
ในการดำเนินการตามวรรคหนึ่ง เทศบาลจะมอบหมายให้หน่วยงานของรัฐหรือราชการส่วนท้องถิ่นอื่น รวมทั้งองค์การบริหารส่วนจังหวัด หรือเอกชนเป็นผู้ดำเนินการหรือทำร่วมกับเทศบาลก็ได้
สิ่งปฏิกูลที่จัดเก็บได้ เทศบาลหรือหน่วยงานของรัฐหรือราชการส่วนท้องถิ่นอื่นรวมทั้งองค์การ บริหารส่วนจังหวัดหรือเอกชนที่ได้รับมอบหมายตามวรรคสอง ซึ่งดำเนินการจัดเก็บย่อมมีอำนาจนำไปดำเนินการใช้ หรือหาประโยชน์ได้ตามข้อตกลงที่ทำไว้ระหว่างกัน
การจัดการของเสียอันตรายและของเสียไม่อันตรายตามกฎหมายว่าด้วยโรงงาน ให้เป็นไปตาม กฎหมายว่าด้วยโรงงาน เว้นแต่ในกรณีที่มีของเสียอันตรายหรือของเสียไม่อันตรายปนอยู่กับสิ่งปฏิกูลที่เทศบาล จัดเก็บให้เทศบาล หรือหน่วยงานของรัฐหรือราชการส่วนท้องถิ่นอื่น รวมทั้งองค์การบริหารส่วนจังหวัดหรือเอกชน   ที่ได้รับมอบหมายให้จัดเก็บ แจ้งให้พนักงานเจ้าหน้าที่ตามกฎหมายว่าด้วยโรงงานมาดำเนินการตามกฎหมายว่าด้วย โรงงานต่อไป เมื่อพ้นกำหนดเวลาดังกล่าวหากพนักงานเจ้าหน้าที่ตามกฎหมายว่าด้วยโรงงานนั้นยังมิได้ดำเนินการ   ให้เทศบาลหรือหน่วยงานของรัฐหรือราชการส่วนท้องถิ่นอื่น รวมทั้งองค์การบริหารส่วนจังหวัดหรือเอกชนที่ได้รับ มอบหมายให้จัดเก็บดำเนินการกับสิ่งปฏิกูลนั้นตามที่เห็นสมควร
ข้อ 6 ในกรณีที่เจ้าพนักงานท้องถิ่นจะมอบให้บุคคลอื่นดำเนินการขนสิ่งปฏิกูลแทน หรือจะ อนุญาตให้บุคคลใดดำเนินกิจการขนสิ่งปฏิกูลโดยทำเป็นธุรกิจหรือโดยได้รับประโยชน์ตอบแทนด้วยการ คิดค่าบริการ 

ให้เจ้าพนักงานท้องถิ่นประกาศกำหนดเขตพื้นที่ที่เทศบาลมอบให้บุคคลอื่นดำเนินการ ขนสิ่งปฏิกูลแทน หรือเขตพื้นที่การอนุญาตให้บุคคลใดดำเนินกิจการขนสิ่งปฏิกูลโดยทำเป็นธุรกิจหรือ โดยได้รับประโยชน์ตอบแทนด้วยการคิดค่าบริการ แล้วแต่กรณี และเผยแพร่ให้ประชาชนทราบ
ข้อ 7 ห้ามมิให้ผู้ใดถ่าย เท ทิ้ง หรือทำให้มีขึ้นในที่หรือทางสาธารณะซึ่งสิ่งปฏิกูล นอกจากถ่าย เท ทิ้ง หรือกำจัด ณ สถานที่หรือตามวิธีที่เทศบาลกำหนดหรือจัดให้
ข้อ 8 เทศบาล หรือเทศบาลร่วมกับหน่วยงานของรัฐหรือราชการส่วนท้องถิ่นอื่นที่ดำเนินการ ภายใต้ข้อตกลงร่วมกัน และบุคคลซึ่งเทศบาลมอบให้ดำเนินการขน และกำจัดสิ่งปฏิกูลภายใต้การควบคุมดูแล      ของเทศบาล รวมทั้งบุคคลซึ่งได้รับใบอนุญาตจากเจ้าพนักงานท้องถิ่นให้ดำเนินกิจการรับทำการขน และกำจัด       สิ่งปฏิกูล โดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการ แล้วแต่กรณี ต้องดำเนินการ ขน และกำจัด สิ่งปฏิกูลให้เป็นไปตามหลักเกณฑ์ วิธีการ และเงื่อนไขที่กำหนดไว้ตามเทศบัญญัตินี้ รวมทั้งกฎกระทรวงและ ประกาศกระทรวงออกตามความในพระราชบัญญัติการสาธารณสุข พ.ศ. ๒๕๓๕ และที่แก้ไขเพิ่มเดิม
ข้อ 9 ในกรณีที่มีการจัดงานมหรสพ งานเทศกาล งานแสดงสินค้า การชุมนุม  สาธารณะหรือกิจกรรมอื่นใดในลักษณะทำนองเดียวกันซึ่งใช้เวลาในการดำเนินการตั้งแต่สามชั่วโมงขึ้นไป ผู้จัดหรือ ผู้รับผิดชอบการดำเนินการดังกล่าว ต้องจัดให้มีส้วม ส้วมสาธารณะ ส้วมเคลื่อนที่ หรือส้วมชั่วคราวที่ถูกสุขลักษณะ ตามกฎกระทรวงสุขลักษณะการจัดการสิ่งปฏิกูลออกตามความในพระราชบัญญัติการสาธารณสุข พ.ศ.๒๕๓๕ และที่แก้ไขเพิ่มเดิม แล้วแต่กรณี สำหรับให้บริการอย่างเพียงพอ
เมื่อการดำเนินการตามวรรคหนึ่งเสร็จสิ้น ในกรณีที่มีการติดตั้งส้วมเคลื่อนที่หรือส้วมชั่วคราว      ให้ผู้จัดหรือผู้รับผิดชอบรื้อถอนและปรับสภาพพื้นที่บริเวณดังกล่าวให้เรียบร้อยและถูกสุขลักษณะ ในการนี้           ให้เจ้าพนักงานท้องถิ่นหรือเจ้าพนักงานสาธารณสุขมีหน้าที่และอำนาจตรวจสอบความเรียบร้อยในการรื้อถอน     และปรับสภาพพื้นที่ดังกล่าว หากพบว่าไม่ถูกสุขลักษณะให้ออกคำสั่งให้ผู้จัดหรือผู้รับผิดชอบปรับปรุงแก้ไขได้

หมวด ๒
หลักเกณฑ์ วิธีการ และมาตรการเกี่ยวกับสุขลักษณะในการจัดการสิ่งปฏิกูล
ส่วนที่ ๑
[bookmark: bookmark6][bookmark: bookmark7]สุขลักษณะของส้วม
ข้อ ๑0 เจ้าของหรือผู้ครอบครองบ้านพักอาศัย อาคาร หรือสถานที่ที่มีส้วมต้องจัดให้มี ระบบกำจัด

สิ่งปฏิกูลแบบติดกับที่หรือต้องต่อท่อไปยังระบบกำจัดสิ่งปฏิกูลรวมตามข้อ ๑๙ วรรคหนึ่ง (๒)
ในกรณีที่ระบบกำจัดสิ่งปฏิกูลตามวรรคหนึ่งเป็นระบบกำจัดสิ่งปฏิกูลแบบติดกับที่เมื่อระบบกำจัด สิ่งปฏิกูลแบบติดกับที่เต็มหรือเลิกใช้งาน ต้องขนสิ่งปฏิกูลไปกำจัดที่ระบบกำจัดสิ่งปฏิกูลรวม ตามข้อ ๑๙ วรรคหนึ่ง 
(๒) การนำน้ำทิ้งและกากตะกอนที่ผ่านการกำจัดสิ่งปฏิกูลออกจากระบบกำจัดสิ่งปฏิกูล          ตามวรรคหนึ่ง น้ำทิ้งและกากตะกอนนั้นต้องได้มาตรฐานตามข้อ ๒๐ วรรคหนึ่ง
ข้อ ๑1 เจ้าของหรือผู้ครอบครองอาคารหรือสถานที่ที่ให้บริการส้วมสาธารณะต้องดำเนินการ      ให้ส้วมสาธารณะถูกสุขลักษณะตลอดเวลาที่เปิดให้บริการ ดังต่อไปนี้
(๑) ดูแลพื้น ผนัง เพดาน โถส้วม โถปัสสาวะ และที่เปิดและปิดน้ำของโถส้วมและโถปัสสาวะ ให้สะอาด รวมทั้งต้องบำรุงรักษาให้พร้อมใช้งาน
(๒) จัดให้มีน้ำใช้ที่สะอาดและเพียงพอสำหรับใช้งาน
(๓) จัดให้มีอ่างล้างมือพร้อมสบู่หรือผลิตภัณฑ์อื่นใดสำหรับทำความสะอาดมือซึ่งพร้อมใช้งาน
(๔) จัดให้มีภาชนะรองรับมูลฝอยทั่วไปที่ถูกสุขลักษณะ สะอาด และอยู่ในสภาพดี ไม่รั่วซึม ตั้งอยู่ในบริเวณอ่างล้างมือหรือบริเวณใกล้เคียง
(๕) จัดให้มีสายฉีดน้ำชำระที่สะอาดและอยู่ในสภาพพร้อมใช้งาน หรือกระดาษชำระชนิดยุ่ย และกระจายตัวได้ง่ายเมื่อเปียกน้ำซึ่งสามารถทิ้งลงในโถส้วมได้ ในกรณีที่กระดาษชำระเป็นชนิดที่ไม่สามารถทิ้งลง    ในโถส้วมได้หรือระบบกำจัดสิ่งปฏิกูลไม่สามารถรองรับกระดาษชำระได้ให้รวบรวมกระดาษชำระที่ใช้แล้วใส่ที่รองรับ มูลฝอยที่ถูกสุขลักษณะ สะอาด มีฝาปิดมิดชิด อยู่ในสภาพดี ไม่รั่วซึมและเก็บขนไปกำจัดอย่างถูกสุขลักษณะ       เพื่อป้องกันการแพร่กระจายของเชื้อโรคจากกระดาษชำระที่ใช้แล้ว
(๖) ในส้วม ต้องมีการถ่ายเทอากาศที่ดีหรือระบบระบายอากาศเพื่อการถ่ายเทอากาศที่ดี
(๗) ประตูห้องส้วม ต้องมีที่จับเปิดและปิดที่สะอาด มีอุปกรณ์ยึดประตูด้านในที่สามารถไข จากด้านนอกได้ โดยประตูต้องเปิดออกจากด้านใน เป็นบานพับ บานเลื่อน หรือเป็นรูปแบบอื่นเพื่อให้สามารถ       เข้าช่วยเหลือผู้ใช้บริการในกรณีหมดสติได้
(๘) ดำเนินการอื่นใดตามที่รัฐมนตรีโดยคำแนะนำของคณะกรรมการประกาศกำหนดใน     ราชกิจจานุเบกษา
ให้นำข้อ ๑0 มาใช้บังคับกับส้วมสาธารณะด้วยโดยอนุโลม
ประเภทของอาคารหรือสถานที่ที่ให้บริการส้วมสาธารณะซึ่งต้องดำเนินการตามวรรคหนึ่งและ วรรคสอง ให้เป็นไปตามที่รัฐมนตรีโดยคำแนะนำของคณะกรรมการประกาศกำหนดในราชกิจจานุเบกษา

ข้อ ๑2 เจ้าของหรือผู้ครอบครองยานพาหนะหรือแพที่มีส้วมเคลื่อนที่ ต้องดำเนินการให้ ส้วมเคลื่อนที่ถูกสุขลักษณะตลอดเวลาที่เปิดให้บริการ โดยให้นำสุขลักษณะในข้อ ๑๒ วรรคหนึ่งมาใช้บังคับด้วย โดยอนุโลม และให้ดำเนินการ ดังต่อไปนี้
(๑) จัดให้มีถังเก็บกักสิ่งปฏิกูลที่สามารถรองรับสิ่งปฏิกูลได้มากกว่าถังเก็บกักน้ำสะอาด โดยท่อระบายและถังเก็บกักสิ่งปฏิกูลต้องอยู่ในสภาพดี ไม่แตกหรือชำรุด และสามารถป้องกันสัตว์ แมลง หรือ พาหะนำโรคได้ ทั้งนี้ ถังเก็บกักสิ่งปฏิกูลต้องมีท่อระบายอากาศที่สูงพ้นหลังคาของยานพาหนะ หรือแพ หรือ อยู่ในตำแหน่งที่ไม่ส่งกลิ่นเหม็นรบกวน
(๒) เมื่อถังเก็บกักสิ่งปฏิกูลเต็มหรือเลิกใช้งาน ต้องขนสิ่งปฏิกูลไปกำจัดในระบบกำจัด สิ่งปฏิกูลที่ได้มาตรฐานตามข้อ ๑8
(๓) ในกรณีที่ส้วมเคลื่อนที่มีระบบกำจัดสิ่งปฏิกูล การระบายน้ำทิ้งและกากตะกอนต้อง ผ่านการกำจัดสิ่งปฏิกูลแล้ว โดยน้ำทิ้งและกากตะกอนนั้นต้องได้มาตรฐานตามข้อ ๒๐ วรรคหนึ่ง
(๔) ดำเนินการอื่นใดตามที่รัฐมนตรีโดยคำแนะนำของคณะกรรมการประกาศกำหนดใน ราชกิจจานุเบกษา
ในกรณีที่แพใช้เป็นที่อยู่อาศัยประจำหรือแพที่มีส้วมเคลื่อนที่ ซึ่งไม่มีถังเก็บกักสิ่งปฏิกูลหรือ ไม่สามารถสูบสิ่งปฏิกูลจากถังเก็บกักสิ่งปฏิกูลไปกำจัดได้ ให้แพดังกล่าวจัดให้มีส้วมไว้บนพื้นดิน โดยให้นำข้อ ๑๑ มาใช้บังคับโดยอนุโลม
ข้อ ๑3 ผู้ที่จัดให้มีส้วมชั่วคราว ต้องจัดให้ส้วมชั่วคราวตั้งอยู่ในบริเวณที่มีความปลอดภัย   ต่อชีวิต และทรัพย์สินของผู้ใช้บริการ และต้องดำเนินการให้ส้วมชั่วคราวถูกสุขลักษณะตลอดเวลาที่เปิดให้บริการดังต่อไปนี้ 
        (๑) พื้น ผนัง หลังคา และประตูของห้องส้วม รวมทั้งสุขภัณฑ์มีความปลอดภัย มั่นคง แข็งแรง ทนทานต่อการรับน้ำหนัก ไม่ก่อให้เกิดอันตรายหรืออุบัติเหตุต่อผู้ใช้บริการ และดูแลให้สะอาดพร้อมใช้งาน อยู่เสมอ รวมทั้งมีการถ่ายเทอากาศที่ดี
(๒) จัดให้มีน้ำใช้ที่สะอาดและเพียงพอสำหรับใช้งาน
(๓) จัดให้มีอ่างล้างมือพร้อมสบู่หรือผลิตภัณฑ์อื่นใดสำหรับทำความสะอาดมือ       ซึ่งพร้อมใช้งาน 
(๔) จัดให้มีสายฉีดน้ำชำระที่สะอาดและอยู่ในสภาพพร้อมใช้งาน หรือกระดาษชำระชนิดยุ่ย และกระจายตัวได้ง่ายเมื่อเปียกน้ำซึ่งสามารถทั้งลงในโถส้วมได้ ในกรณีที่กระดาษชำระเป็นชนิดที่ไม่สามารถทั้งลงใน โถส้วมได้หรือ

ระบบกำจัดสิ่งปฏิกูลไม่สามารถรองรับกระดาษชำระได้ให้รวบรวมกระดาษชำระที่ใช้แล้วใส่ ที่รองรับมูลฝอยที่ถูกสุขลักษณะ สะอาด มีฝาปิดมิดชิด อยู่ในสภาพดี ไม่รั่วซึม และเก็บขนไปกำจัดอย่าง ถูกสุขลักษณะ        เพื่อป้องกันการแพร่กระจายของเชื้อโรคจากกระดาษชำระที่ใช้แล้ว
(5) จัดให้มีระบบกำจัดสิ่งปฏิกูลตามข้อ ๑๑ วรรคหนึ่ง หรือจัดให้มีถังเก็บกักสิ่งปฏิกูลตาม ข้อ ๑2 วรรคหนึ่ง (๑) และเมื่อถังเก็บกักสิ่งปฏิกูลเต็มต้องขนสิ่งปฏิกูลไปกำจัดในระบบกำจัดสิ่งปฏิกูลรวม ตาม ข้อ ๑๙ วรรคหนึ่ง (๒)
(๖) เมื่อเสร็จสิ้นการใช้งาน ต้องกำจัดสิ่งปฏิกูลที่ตกค้างอย่างถูกต้อง และรื้อถอนรวม ทั้งปรับพื้นที่ให้อยู่ในสภาพที่ไม่มีผลกระทบต่อสุขภาพของประชาชน
(๗) ดำเนินการอื่นใดตามที่รัฐมนตรีโดยคำแนะนำของคณะกรรมการประกาศกำหนดในราชกิจจานุเบกษา
ส่วนที่ ๒
[bookmark: bookmark8][bookmark: bookmark9]สุขลักษณะในการขนสิ่งปฏิกูล
ข้อ ๑4 ผู้มีหน้าที่จัดการสิ่งปฏิกูล ต้องขนสิ่งปฏิกูลให้ถูกสุขลักษณะ ดังต่อไปนี้
(๑) จัดให้มียานพาหนะขนสิ่งปฏิกูลและอุปกรณ์ที่จำเป็นตามที่กำหนดไว้ในข้อ ๑6 ที่มีจำนวนเพียงพอกับการให้บริการ
(๒) ดำเนินการสูบสิ่งปฏิกูลในช่วงเวลาที่เหมาะสม โดยต้องมีมาตรการป้องกันกลิ่น     ในขณะที่ทำการสูบสิ่งปฏิกูล เพื่อไม่ให้รบกวนผู้ที่พักอาศัยในอาคารหรือสถานที่ใกล้เคียงจนเป็นเหตุรำคาญ
(๓) ทำความสะอาดท่อสำหรับใช้สูบสิ่งปฏิกูลหลังจากสูบสิ่งปฏิกูลเสร็จแล้วโดยการสูบ น้ำสะอาดจากถังเพื่อล้างภายในท่อหรือสายสูบ และทำความสะอาดท่อหรือสายสูบด้านนอกที่สัมผัสสิ่งปฏิกูลด้วย น้ำยาฆ่าเชื้อ
(๔) ในกรณีที่มีสิ่งปฏิกูลตกหล่นหรือรั่วไหล ให้ทำลายเชื้อโรคด้วยน้ำยาฆ่าเชื้อแล้ว     ทำความสะอาดด้วยน้ำ
(๕) จัดให้มีอุปกรณ์ป้องกันอันตรายส่วนบุคคลที่เหมาะสมและมีสภาพพร้อมใช้งานสำหรับ ผู้ปฏิบัติงานสูบและขนสิ่งปฏิกูล รวมทั้งจัดให้มีอุปกรณ์หรือเครื่องมือป้องกันอุบัติเหตุที่อาจเกิดขึ้นจาก การปฏิบัติงาน และตรวจตราควบคุมให้มีการใช้อุปกรณ์หรือเครื่องมือดังกล่าว รวมทั้งจัดให้มีอุปกรณ์สำหรับ การปฐมพยาบาลเบื้องต้นไว้ประจำยานพาหนะขนสิ่งปฏิกูล

(๖) ผู้ปฏิบัติงานสูบและขนสิ่งปฏิกูลต้องสวมเสื้อผ้ามิดชิด ถุงมือยางหนา ผ้าปิดปากปิดจมูก และสวมรองเท้าพื้นยางหุ้มแข้ง รวมทั้งต้องทำความสะอาดถุงมือยางหนาและรองเท้าพื้นยางหุ้มแข้ง    ทุกครั้งหลัง การปฏิบัติงาน
(๗) ต้องทำความสะอาดยานพาหนะขนสิ่งปฏิกูลหลังจากที่ออกปฏิบัติงานอย่างน้อย  วันละหนึ่งครั้ง น้ำเสียที่เกิดจากการทำความสะอาดต้องเข้าสู่ระบบบำบัดหรือกำจัดน้ำเสีย หรือบ่อซึมโดยบ่อซึมต้อง อยู่ห่างจากแม่น้ำ คู คลอง หรือแหล่งน้ำธรรมชาติไม่น้อยกว่าสิบเมตร
(๘) ต้องจัดให้มีสถานที่เฉพาะที่มีขนาดกว้างขวางเพียงพอสำหรับจอดเก็บยานพาหนะขนสิ่งปฏิกูล
(๙) ห้ามนำยานพาหนะขนสิ่งปฏิกูลไปใช้ในกิจกรรมอื่น และห้ามนำสิ่งปฏิกูลไปทิ้งในที่สาธารณะ
(๑๐) ดำเนินการอื่นใดตามที่รัฐมนตรีโดยคำแนะนำของคณะกรรมการประกาศกำหนดใน ราชกิจจานุเบกษา
ข้อ ๑5 ผู้มีหน้าที่จัดการสิ่งปฏิกูลต้องจัดให้ผู้ปฏิบัติงานซึ่งทำหน้าที่สูบและขนสิ่งปฏิกูลได้รับการ ตรวจสุขภาพประจำปี และได้รับการฝึกอบรมความรู้เกี่ยวกับการจัดการสิ่งปฏิกูล ทั้งนี้ ตามหลักเกณฑ์ วิธีการ และ เงื่อนไขที่อธิบดีกรมอนามัยประกาศกำหนดในราชกิจจานุเบกษา
ข้อ ๑6 ยานพาหนะสำหรับขนสิ่งปฏิกูลต้องมีลักษณะ ดังต่อไปนี้
(๑) ถังที่ใช้บรรจุสิ่งปฏิกูลต้องมีฝาเปิดและปิดอยู่ด้านบน โดยสามารถปิดได้มิดชิด ไม่รั่วซึม และป้องกันกลิ่น สัตว์ แมลง หรือพาหะนำโรคได้
(๒) ท่อหรือสายที่ใช้สูบสิ่งปฏิกูลต้องไม่รั่วซึม
(๓) มีอุปกรณ์สูบสิ่งปฏิกูลที่สามารถสูบตะกอนหนักได้ และมีมาตรวัดสิ่งปฏิกูลที่อยู่ใน สภาพที่ใช้การได้ดี
(๔) มีช่องเก็บอุปกรณ์ทำความสะอาดประจำยานพาหนะขนสิ่งปฏิกูล เช่น ถังใส่น้ำ    ไม้กวาด และน้ำยาฆ่าเชื้อ
(๕) บนตัวถังที่ใช้บรรจุสิ่งปฏิกูลต้องมีข้อความว่า “ใช้เฉพาะขนสิ่งปฏิกูล” โดยสามารถ มองเห็นได้ชัดเจนจากภายนอกยานพาหนะ
ในกรณีที่การขนสิ่งปฏิกูลดำเนินการโดยเทศบาล ให้แสดงชื่อ “เทศบาลตำบลพิปูน”ด้วย

ตัวหนังสือขนาดที่สามารถมองเห็นได้ชัดเจนไว้ที่ด้านข้างทั้งสองด้านของตัวถังที่ใช้บรรจุสิ่งปฏิกูล โดยอยู่ในตำแหน่งที่บุคคลทั่วไปสามารถมองเห็นได้ชัดเจน
ในกรณีที่การขนสิ่งปฏิกูลดำเนินการโดยผู้ที่ได้รับมอบหมายจากเทศบาลภายใต้               
การควบคุมดูแลของเทศบาล ให้แสดงชื่อ “เทศบาลตำบลพิปูน” ด้วยตัวหนังสือขนาดที่สามารถมองเห็นได้ชัดเจนไว้ที่ด้านข้าง ทั้งสองด้านของตัวถังที่ใช้บรรจุสิ่งปฏิกูล พร้อมด้วยข้อความระบุชื่อ     ที่อยู่และหมายเลขโทรศัพท์ของผู้ที่ได้รับมอบหมาย โดยอยู่ในตำแหน่งที่บุคคลทั่วไปสามารถมองเห็นได้ชัดเจน
ในกรณีที่การขนสิ่งปฏิกูลดำเนินการโดยผู้ที่ได้รับใบอนุญาตจากเทศบาลให้แสดงรหัสหรือ หมายเลขทะเบียนใบอนุญาตพร้อมด้วยข้อความระบุชื่อ ที่อยู่ และหมายเลขโทรศัพท์ของนิติบุคคลที่ได้รับใบอนุญาตหรือเจ้าของกิจการด้วยตัวหนังสือขนาดที่สามารถมองเห็นได้ชัดเจนไว้ที่ด้านข้างทั้งสองด้าน       ของตัวถังที่ ใช้บรรจุสิ่งปฏิกูล ในตำแหน่งที่บุคคลทั่วไปสามารถมองเห็นได้ชัดเจน โดยตัวอักษรต้องมีความสูงไม่น้อยกว่าสิบเซนติเมตร ในกรณีที่ได้รับใบอนุญาตจากราชการส่วนท้องถิ่นหลายแห่งให้แสดงเฉพาะหมายเลขทะเบียน ใบอนุญาตฉบับแรกและให้เก็บสำเนาหลักฐานใบอนุญาตฉบับอื่นไว้ในยานพาหนะขนสิ่งปฏิกูล     เพื่อการตรวจสอบ
ข้อ ๑7 ในการขนสิ่งปฏิกูล ให้เทศบาลกำหนดเส้นทางและออกเอกสารกำกับการขนสิ่งปฏิกูล เพื่อป้องกันการลักลอบทิ้งสิ่งปฏิกูล
เอกสารกำกับการขนสิ่งปฏิกูลตามวรรคหนึ่ง ให้เป็นไปตามแบบที่รัฐมนตรีโดยคำแนะนำ   ของ คณะกรรมการประกาศกำหนดในราชกิจจานุเบกษา
[bookmark: bookmark10][bookmark: bookmark11]ส่วนที่ ๓
สุขลักษณะในการกำจัดสิ่งปฏิกูล
ข้อ ๑8 ระบบกำจัดสิ่งปฏิกูลแบ่งเป็นสองระบบ ได้แก่
(๑) ระบบกำจัดสิ่งปฏิกูลแบบติดกับที่
(๒) ระบบกำจัดสิ่งปฏิกูลรวม
ระบบกำจัดสิ่งปฏิกูลตามวรรคหนึ่ง ต้องมีประเภท ขนาด ระยะเวลาในการสูบกากตะกอนและวิธีการระบายน้ำทิ้งที่ได้มาตรฐาน ทั้งนี้ ตามหลักเกณฑ์ วิธีการ และเงื่อนไขที่รัฐมนตรีโดยคำแนะนำของ คณะกรรมการประกาศกำหนดในราชกิจจานุเบกษา
ข้อ 19 ในการระบายน้ำทิ้งและกากตะกอนที่ผ่านระบบกำจัดสิ่งปฏิกูลแล้ว น้ำทิ้งและ กาก

ตะกอนต้องมีปริมาณไข่หนอนพยาธิและแบคทีเรียอีโคไล (Escherichia coii) ไม่เกินปริมาณที่รัฐมนตรี       โดยคำแนะนำของคณะกรรมการประกาศกำหนดในราชกิจจานุเบกษา
วิธีการเก็บตัวอย่างและการตรวจหาไข่หนอนพยาธิและแบคทีเรียอีโคไล (Escherichia coii) ในน้ำทิ้งและกากตะกอนตามวรรคหนึ่ง ให้เป็นไปตามหลักเกณฑ์ วิธีการและเงื่อนไขที่รัฐมนตรีโดยคำแนะนำของ คณะกรรมการประกาศกำหนดในราชกิจจานุเบกษา
ข้อ ๒0 ผู้มีหน้าที่จัดการสิ่งปฏิกูลต้องจัดให้ผู้ปฏิบัติงานซึ่งทำหน้าที่กำจัดสิ่งปฏิกูลได้รับ   การตรวจสุขภาพประจำปี และได้รับการฝึกอบรมความรู้เกี่ยวกับการจัดการสิ่งปฏิกูล ทั้งนี้ตามหลักเกณฑ์ วิธีการ และเงื่อนไขที่อธิบดีกรมอนามัยประกาศกำหนดในราชกิจจานุเบกษา
ข้อ ๒1 ผู้มีหน้าที่จัดการสิ่งปฏิกูลต้องจัดให้มีอุปกรณ์ป้องกันอันตรายที่เหมาะสมสำหรับ ผู้ปฏิบัติงานซึ่งทำหน้าที่กำจัดสิ่งปฏิกูล และจัดให้มีอุปกรณ์หรือเครื่องมือป้องกันอุบัติเหตุที่อาจเกิดขึ้นจาก การปฏิบัติงาน และตรวจตราควบคุมให้มีการใช้อุปกรณ์หรือเครื่องมือดังกล่าว รวมทั้งจัดให้มีอุปกรณ์สำหรับ การปฐมพยาบาลเบื้องต้นติดตั้งไว้ในบริเวณหรือสถานที่กำจัดสิ่งปฏิกูล
ข้อ ๒2 ผู้ปฏิบัติงานซึ่งทำหน้าที่กำจัดสิ่งปฏิกูลต้องสวมเสื้อผ้ามิดชิด ถุงมือยางหนา ผ้าปิดปากปิด จมูก และสวมรองเท้าพื้นยางหุ้มแข้ง รวมทั้งต้องทำความสะอาดถุงมือยางหนาและรองเท้าพื้นยาง   หุ้มแข้งทุกครั้ง หลังการปฏิบัติงาน
หมวด ๓
[bookmark: bookmark12][bookmark: bookmark13]ใบอนุญาต
ข้อ ๒3 ผู้ใดประสงค์จะดำเนินกิจการรับทำการเก็บ ขน กำจัด หรือหาประโยชน์จากการจัดการสิ่งปฏิกูลโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการต้องได้รับใบอนุญาตจากเจ้าพนักงานท้องถิ่น
ใบอนุญาตที่ออกให้ตามวรรคหนึ่งให้มีอายุดังต่อไปนี้
(๑) ใบอนุญาตการรับทำการเก็บและขนสิ่งปฏิกูลให้มีอายุหนึ่งปีนับแต่วันที่ออก
ใบอนุญาต

(๒) ใบอนุญาตการกำจัดสิ่งปฏิกูลให้มีอายุห้าปีนับแต่วันที่ออกใบอนุญาต
(๓) ใบอนุญาตการหาประโยชน์จากการจัดการสิ่งปฏิกูลให้มีอายุห้าปีนับแต่วันที่ออกใบอนุญาต ผู้ใดได้รับใบอนุญาตตามวรรคหนึ่งแล้ว ให้ถือว่าได้รับอนุญาตตามกฎหมายว่าด้วยการสาธารณสุขแล้ว        
                      ข้อ ๒4 ผู้ใดประสงค์จะขอรับใบอนุญาตตามข้อ ๒3 ให้ยื่นคำขอรับใบอนุญาตตามแบบที่กำหนดไว้ ท้ายเทศบัญญัตินี้ พร้อมกับแสดงเอกสารและหลักฐานดังต่อไปนี้
(1) บัตรประจำตัวประชาชน หรือเอกสารแสดงตนที่ออกโดยหน่วยงานของรัฐของ       
ผู้ขอรับใบอนุญาต 
(๒) สำเนาเอกสารสิทธิของสถานประกอบกิจการ (ที่ดิน/อาคาร/ยานพาหนะ)
(๓) หนังสือยินยอมรับกำจัดจากสถานประกอบกิจการกำจัดสิ่งปฏิกูล (กรณีส่งไปกำจัด
ที่อื่น)
(๔) หนังสือให้ความเห็นชอบการประเมินผลกระทบต่อสิ่งแวดล้อม (กรณีที่กฎหมาย
กำหนด)
(๕) หลักฐานการรับฟ้งความคิดเห็นจากผู้มีส่วนได้เสีย (กรณีที่กฎหมายกำหนด)
(๖) หนังสือมอบอำนาจ (กรณีที่มีการมอบอำนาจ)
(๗) หลักฐานอื่นที่จำเป็นตามที่เจ้าพนักงานท้องถิ่นประกาศกำหนด
ข้อ ๒5 เมื่อได้รับคำขอรับใบอนุญาตหรือคำขอต่ออายุใบอนุญาต ให้เจ้าพนักงานท้องถิ่น ตรวจความถูกต้องและความสมบูรณ์ของคำขอ ถ้าปรากฏว่าคำขอดังกล่าวไม่ถูกต้องหรือไม่สมบูรณ์          ตามหลักเกณฑ์ วิธีการหรือเงื่อนไขตามที่กำหนดในเทศบัญญัตินี้ให้เจ้าพนักงานท้องถิ่นรวบรวมความไม่ถูกต้องหรือความไม่สมบูรณ์นั้น ทั้งหมดและแจ้งให้ผู้ขออนุญาตแก้ไขให้ถูกต้องและสมบูรณ์ในคราวเดียวกัน         และในกรณีจำเป็นที่จะต้องส่งคืนคำขอ แก่ผู้ขออนุญาต ก็ให้ส่งคืนคำขอพร้อมทั้งแจ้งความไม่ถูกต้องหรือความไม่สมบูรณ์ให้ทราบภายในสิบห้าวันนับแต่วัน ได้รับคำขอ
เจ้าพนักงานท้องถิ่นต้องออกใบอนุญาตหรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขออนุญาตทราบภายในสามสิบวันนับแต่วันได้รับคำขอซึ่งมีรายละเอียดถูกต้องหรือครบถ้วนตามที่กำหนด           ในเทศบัญญัตินี้

ในกรณีที่มีเหตุจำเป็นที่เจ้าพนักงานท้องถิ่นไม่อาจออกใบอนุญาตหรือยังไม่อาจมีคำสั่ง      ไม่อนุญาต ได้ภายในกำหนดเวลาตามวรรคสอง ให้ขยายเวลาออกไปได้อีกไม่เกินสองครั้ง ครั้งละไม่เกิน       สิบห้าวัน แต่ต้องมีหนังสือแจ้งการขยายเวลาและเหตุจำเป็นแต่ละครั้งให้ผู้ขออนุญาตทราบก่อนสิ้นกำหนดเวลาตามวรรคสองหรือ ตามที่ได้ขยายเวลาไว้แล้วนั้น แล้วแต่กรณี
ข้อ ๒6 ผู้ได้รับอนุญาตต้องมารับใบอนุญาตภายในสิบห้าวัน นับแต่วันที่ได้รับหนังสือแจ้งการอนุญาตจากเจ้าพนักงานท้องถิ่น เว้นแต่จะมีเหตุอันสมควรและได้แจ้งต่อเจ้าพนักงานท้องถิ่นทราบแล้ว
ข้อ ๒7 การขอต่ออายุใบอนุญาตจะต้องยื่นคำขอก่อนใบอนุญาตสิ้นอายุ เมื่อได้ยื่นคำขอพร้อมกับเสียค่าธรรมเนียมแล้วให้ประกอบกิจการต่อไปได้จนกว่าเจ้าพนักงานท้องถิ่นจะสั่งไม่ต่ออายุใบอนุญาต
ผู้ที่ยื่นขอต่ออายุใบอนุญาตไม่ทันกำหนดเวลาตามวรรคหนึ่ง ถ้าประสงค์จะประกอบกิจการต่อไป และได้มายื่นขอต่ออายุใบอนุญาตพร้อมเสียค่าธรรมเนียมภายในกำหนดหกสิบวัน นับแต่วันที่ใบอนุญาตสิ้นอายุแล้ว ให้ถือว่าได้ยื่นขอต่ออายุใบอนุญาตภายในระยะเวลาที่กำหนดและการประกอบกิจการในระหว่างนั้นให้ถือเสมือนว่า เป็นการดำเนินการของผู้รับใบอนุญาต แต่เมื่อได้รับอนุญาตให้ต่ออายุใบอนุญาต ผู้นั้นจะต้องเสียค่าปรับเพิ่มอีกร้อยละ ยี่สิบของค่าธรรมเนียมต่ออายุใบอนุญาต หากพ้นกำหนดหกสิบวันต้องดำเนินการขอใบอนุญาตใหม่
ข้อ ๒8 ผู้ได้รับใบอนุญาต ต้องแสดงใบอนุญาตไว้โดยเปิดเผยและเห็นได้ง่าย ณ สถานที่ประกอบกิจการตลอดเวลาที่ประกอบกิจการ
ข้อ 29 ในกรณีที่ใบอนุญาตสูญหาย ถูกทำลาย หรือชำรุดในสาระที่สำคัญ ให้ผู้ได้รับใบอนุญาต ยื่นคำขอรับใบแทนใบอนุญาตภายในสิบห้าวันนับแต่วันที่ได้ทราบถึงการสูญหาย ถูกทำลาย หรือชำรุด ตามแบบที่กำหนดไว้ท้ายเทศบัญญัตินี้
การขอรับใบแทนใบอนุญาตและการออกใบแทนใบอนุญาตให้เป็นไปตามหลักเกณฑ์ วิธีการ และเงื่อนไขดังต่อไปนี้
(๑) ในกรณีใบอนุญาตสูญหาย ให้ผู้ยื่นคำขอรับใบแทนใบอนุญาตนำสำเนาบันทึก     การแจ้งความต่อพนักงานเจ้าหน้าที่แห่งท้องที่ที่ใบอนุญาตสูญหายมาแสดงต่อเจ้าพนักงานท้องถิ่นประกอบด้วย
(๒) ในกรณีใบอนุญาตถูกทำลาย หรือชำรุดในสาระที่สำคัญให้ผู้ยื่นคำขอรับใบแทน ใบอนุญาตนำใบอนุญาตเดิมเท่าที่เหลืออยู่มาแสดงต่อเจ้าพนักงานท้องถิ่นประกอบด้วย

ข้อ ๓0 ในกรณีที่ปรากฏว่าผู้รับใบอนุญาต ไม่ปฏิบัติหรือปฏิบัติไม่ถูกต้อง ตามบทแห่งพระราชบัญญัติการสาธารณสุข พ.ศ. ๒๕๓๕ กฎกระทรวงหรือเทศบัญญัตินี้ หรือเงื่อนไขที่ระบุไว้ใน ใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตนั้น เจ้าพนักงานท้องถิ่นมีอำนาจ สั่งพักใช้ใบอนุญาตได้ภายในเวลาที่เห็นสมควรแต่ต้องไม่เกินสิบห้าวัน
ข้อ ๓1 เจ้าพนักงานท้องถิ่นมีอำนาจออกคำสั่งเพิกถอนใบอนุญาตเมื่อปรากฏว่าผู้รับใบอนุญาต 
(1) ถูกสั่งพักใช้ใบอนุญาตตั้งแต่สองครั้งขึ้นไปและมีเหตุที่จะต้องถูกสั่งพักใช้
ใบอนุญาตอีก 
         (๒)  ต้องคำพิพากษาถึงที่สุดว่าได้กระทำความผิดตามพระราชบัญญัติการสาธารณสุข 
พ.ศ. ๒๕๓๕ 
         (๓) ไม่ปฏิบัติหรือปฏิบัติไม่ถูกต้องตามบทแห่งพระราชบัญญัติการสาธารณสุข พ.ศ. ๒๕๓๕ กฎกระทรวง หรือเทศบัญญัตินี้ หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบ กิจการ ตามที่ได้รับใบอนุญาต และการไม่ปฏิบัติหรือปฏิบัติไม่ถูกต้องนั้น ก่อให้เกิดอันตรายอย่างร้ายแรงต่อสุขภาพของประชาชน หรือมีผลกระทบต่อสภาวะความเป็นอยู่ที่เหมาะสมกับการดำรงชีพของประชาชน
ข้อ ๓2 คำสั่งพักใช้ใบอนุญาตและคำสั่งเพิกถอนใบอนุญาต ให้ทำเป็นหนังสือแจ้งให้ผู้รับ ใบอนุญาตทราบ ในกรณีที่ไม่พบผู้รับใบอนุญาต หรือผู้รับใบอนุญาตไม่ยอมรับคำสั่งดังกล่าว ให้ส่งคำสั่ง      โดยทางไปรษณีย์ตอบรับ หรือให้ปิดคำสั่งนั้นไว้ในที่เปิดเผยเห็นได้ง่าย ณ ภูมิลำเนาหรือสำนักงานของผู้รับใบอนุญาต และให้ถือว่าผู้รับใบอนุญาตนั้นได้รับทราบคำสั่งแล้วตั้งแต่เวลาที่คำสั่งไปถึง หรือวันปิดคำสั่ง แล้วแต่กรณี
ข้อ ๓3 ผู้ถูกสั่งเพิกถอนใบอนุญาตจะขอรับใบอนุญาตสำหรับการประกอบกิจการที่ถูกเพิกถอนใบอนุญาตอีกไม่ได้จนกว่าจะพ้นกำหนดหนึ่งปีนับแต่วันที่ถูกสั่งเพิกถอนใบอนุญาต

หมวด ๔
[bookmark: bookmark14][bookmark: bookmark15]ค่าธรรมเนียม
ข้อ ๓4 ให้เทศบาลเรียกเก็บค่าธรรมเนียมการเก็บ ขน และกำจัดสิ่งปฏิกูลและค่าธรรมเนียมการออกใบอนุญาตตามอัตราที่กำหนดไว้ท้ายเทศบัญญัตินี้
ข้อ ๓5 บรรดาค่าธรรมเนียมตามเทศบัญญัตินี้ให้เป็นรายได้ของเทศบาลตำบลพิปูน

หมวด ๕
[bookmark: bookmark16][bookmark: bookmark17]ค่าบริการขั้นสูง
ข้อ ๓6 ผู้ได้รับใบอนุญาตให้เป็นผู้ดำเนินกิจการตามเทศบัญญัตินี้จะพึงเรียกเก็บค่าบริการ        จากผู้ใช้บริการได้ไม่เกินอัตราค่าบริการขั้นสูงตามที่กำหนดไว้ท้ายเทศบัญญัตินี้
                                     หมวด ๖
[bookmark: bookmark18][bookmark: bookmark19]บทกำหนดโทษ


ข้อ ๓7 ผู้กระทำความผิดต้องระวางโทษตามที่กำหนดไว้ในบทกำหนดโทษแห่งพระราชบัญญัติ รักษาความสะอาดและความเป็นระเบียบเรียบร้อยของบ้านเมือง พ.ศ. ๒๕๓๕ และที่แก้ไข   เพิ่มเดิมและพระราชบัญญัติการสาธารณสุข พ.ศ. ๒๕๓๕ และที่แก้ไขเพิ่มเดิม แล้วแต่กรณี

















  อัตราค่าธรรมเนียมการให้บริการเก็บ ขน กำจัด และการออกใบอนุญาต
ท้ายเทศบัญญัติเทศบาลตำบลพิปูน
เรื่อง การจัดการสิ่งปฏิกูล
พ.ศ......

[bookmark: bookmark22][bookmark: bookmark23]๑. ค่าเก็บและขนสิ่งปฏิกูล ครั้งหนึ่งๆ
คิดในอัตรา                                                                 ลูกบาศก์เมตรละ ๒๕๐ บาท
(เศษไม่เกินครึ่ง ลูกบาศก์เมตร ให้คิดเท่ากับครึ่งลูกบาศก์เมตร
เศษเกินครึ่ง ลูกบาศก์เมตร ให้คิดเท่ากับ ๑ ลูกบาศก์เมตร)
๒. ค่ากำจัดสิ่งปฏิกูล ครั้งหนึ่งๆ
คิดในอัตรา                                                                  ลูกบาศก์เมตรละ ๒๕๐ บาท
(เศษไม่เกินครึ่ง ลูกบาศก์เมตร ให้คิดเท่ากับครึ่งลูกบาศก์เมตร
เศษเกินครึ่ง ลูกบาศก์เมตรให้คิดเท่ากับ ๑ ลูกบาศก์เมตร)
[bookmark: bookmark24][bookmark: bookmark25]๓. ค่าธรรมเนียมในการออกใบอนุญาตดำเนินกิจการรับทำการเก็บ ขน กำจัด หรือหาประโยชน์       
    จากการจัดการสิ่งปฏิกูล โดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการ
(ก) รับทำการเก็บ ขนสิ่งปฏิกูล	ฉบับละ ๕,๐๐๐ บาท
(ข) รับทำการกำจัดสิ่งปฏิกูล	ฉบับละ ๗,๕๐๐ บาท
           (ค) รับทำการหาประโยชน์จากการจัดการสิ่งปฏิกูล	                    ฉบับละ ๗,๕๐๐ บาท











อัตราค่าบริการขั้นสูงการให้บริการเก็บ ขน และกำจัด
ท้ายเทศบัญญัติเทศบาลตำบลพิปูน
เรื่อง การจัดการสิ่งปฏิกูล
พ.ศ	

1. ค่าเก็บและขนสิ่งปฏิกูล ครั้งหนึ่งๆ
คิดในอัตรา							ลูกบาศก์เมตรละ  250 บาท
(เศษไม่เกินครึ่ง ลูกบาศก์เมตร ให้คิดเท่ากับครึ่งลูกบาศก์เมตร
เศษเกินครึ่งลูกบาศก์เมตร ให้คิดเท่ากับ 1 ลูกยาศก์เมตร)

2. ค่ากำจัดสิ่งปฏิกูล ครั้งหนึ่งๆ
คิดในอัตรา                                                                       ลูกบาศก์เมตรละ  250 บาท
(เศษไม่เกินครึ่ง ลูกบาศก์เมตร ให้คิดเท่ากับครึ่งลูกบาศก์เมตร
เศษเกินครึ่งลูกบาศก์เมตร ให้คิดเท่ากับ 1 ลูกยาศก์เมตร)

3. ให้บริการห้องสุขาชั่วคราว                                                           ต่อคนครั้ง  5  บาท
4. ให้บริการรถสุขาชั่วคราว                                                             ต่อคนครั้ง  5  บาท













[image: ]

ที่                                                                                 สำนักงาน...............................................
                                                                                   ..............................................................
					  	    วันที่..........เดือน.....................................พ.ศ. .............
เรื่อง	คำแนะนำให้แก้ไขปรับปรุงสภาพของสถานที่ประกอบกิจการ
เรียน 	
อ้างถึง ใบรับคำขออนุญาต/ต่ออายุใบอนุญาต เลขที่	ลงวันที่	เดือน	พ.ศ	
ตามที่ท่านได้ยื่นคำขอรับใบอนุญาต/ต่ออายุใบอนุญาตประกอบกิจการ	
และเทศบาลได้ออกใบรับคำขออนุญาต/ต่ออายุใบอนุญาตไว้ตามที่อ้างถึง นั้น
เนื่องจากเจ้าพนักงานได้ตรวจสภาพด้านสุขลักษณะของสถานที่ เครื่องมือหรืออุปกรณ์ ระบบกำจัดหรือ บำบัดของเสียและอื่นๆ ของสถานที่ประกอบกิจการของท่านแล้วพบว่ายังไม่ถูกต้อง ครบถ้วน ตามที่กำหนดไว้ใน ข้อกำหนดของท้องถิ่น ดังนี้
๑) 	
๒) 	
๓) 	
๔) 	
ฉะนั้น จึงขอให้ท่านแก้ไขให้ถูกต้องและสมบูรณ์เพื่อเจ้าพนักงานท้องถิ่นจะได้ดำเนินการพิจารณาการ อนุญาตต่อไป

                              ขอแสดงความนับถือ 

				  	    (ลงชื่อ)
						     (.....................................)
					     ตำแหน่ง .......................................
					    	      เจ้าพนักงานท้องถิ่น

..........................................
..........................................

[bookmark: bookmark26][bookmark: bookmark27]                                           บันทึกข้อความ
ส่วนราชการ...............................................................................    โทร.........................................................
ที่.................................                                   วันที่..............เดือน..............................พ.ศ. .................                                         
เรื่อง	รายงานผลการตรวจสภาพของสถานที่ประกอบกิจการเพื่อประกอบการพิจารณาการอนุญาต
เรียน เจ้าพนักงานท้องถิ่น
ตามที่เทศบาลได้รับคำขอรับใบอนุญาตประกอบกิจการ	และได้ออกใบรับคำขออนุญาต เลขที่...................ลงวันที่...........เดือน.................................พ.ศ	นั้น
จากการตรวจสภาพด้านสุขลักษณะของสถานที่ เครื่องมือหรืออุปกรณ์ ระบบกำจัดหรือบำบัดของเสียและอื่นๆ ของสถานที่ประกอบกิจการดังกล่าวแล้วพบว่า
о ครบถ้วนถูกต้องตามที่กำหนดไว้ในข้อกำหนดของท้องถิ่น
о ไม่ครบ ดังนี้
๑) 	
๒) 	
๓) 	
๔) 	
ฉะนั้น จึงมีความเห็นว่า	о สมควรอนุญาต
о สมควรอนุญาตโดยมีเงื่อนไขดังนี้
๑) 	
๒) 	
๓) 	
๔) 	
о ไม่สมควรอนุญาต
     จึงเรียนมาเพื่อโปรดพิจารณา
                                                     
					    (ลงชื่อ)
						     (.....................................)
					     ตำแหน่ง .......................................
					    เจ้าพนักงานสาธารณสุข/ผู้ที่ได้รับแต่งตั้งจากเจ้าพนักงานท้องถิ่น



[image: ]

ที่                                                                               สำนักงาน...............................................
                                                                                        ..............................................................
					  	    วันที่..........เดือน.....................................พ.ศ. .............
เรื่อง	แจ้งขยายเวลาการพิจารณาอนุญาตประกอบกิจการ	
เรียน    	
อ้างถึง   ใบรับคำขออนุญาต เลขที่	ลงวันที่	เดือน	พ.ศ	
สิ่งที่ส่งมาด้วย    ๑	
๒	
ตามที่ท่านได้ยื่นคำขอรับใบอนุญาตประกอบกิจการ	
และเทศบาลได้ออกใบรับคำขออนุญาตไว้ตามที่อ้างถึง นั้น
เนื่องจากมีเหตุจำเป็นที่เจ้าพนักงานท้องถิ่นไม่สามารถออกใบอนุญาตหรือยังไม่สามารถมีคำสั่งไม่อนุญาต ได้ภายในเวลา ๓๐ วันนับแต่วันที่ได้รับคำขอดังกล่าวดังนี้
๑	
     ๒	
     ๓	
ดังนั้น จึงขอแจ้งขยายเวลาการพิจารณาอนุญาตออกไปเป็นเวลา ๑๕ วันนับแต่วันที่	
และต้องขออภัย มา ณ โอกาสนี้ด้วย
		    				    ขอแสดงความนับถือ
	  		  	                 (ลงชื่อ)
						     (.....................................)
					     ตำแหน่ง .......................................
					   	        เจ้าพนักงานท้องถิ่น
.........................................
.........................................

ที่                                                                               สำนักงาน...............................................
                                                                                        ..............................................................
					  	     วันที่..........เดือน..................................พ.ศ. .............
เรื่อง	แจ้งการอนุญาตประกอบกิจการ	
เรียน    	
อ้างถึง   ใบรับคำขออนุญาต เลขที่	ลงวันที่	เดือน	พ.ศ	
ตามที่ท่านได้ยื่นคำขอรับใบอนุญาตประกอบกิจการ	
และเทศบาลได้ออกใบรับคำขออนุญาตไว้ตามที่อ้างถึง นั้น
บัดนี้ เจ้าพนักงานท้องถิ่นได้พิจารณาออกใบอนุญาตให้แก่ท่านเรียบร้อยแล้ว จึงขอให้ท่านมาติดต่อขอรับ ใบอนุญาต ณ สำนักงาน	ภายใน ๑๕ วันนับแต่วันได้รับหนังสือนี้
ทั้งนี้ หากท่านไม่สามารถมารับใบอนุญาตภายในระยะเวลาดังกล่าว กรุณาแจ้งให้เจ้าพนักงานท้องถิ่นทราบด้วย
	
				                         ขอแสดงความนับถือ

	  		  	                 (ลงชื่อ)
						     (.....................................)
					     ตำแหน่ง .......................................
					   	        เจ้าพนักงานท้องถิ่น


.........................................
.........................................

ใบอนุญาต
ประกอบกิจการ	
เล่มที่	เลขที่	/	
(๑) เจ้าพนักงานท้องถิ่นอนุญาตให้	สัญชาติ	อยู่
บ้านเลขที่	หมู่ที่........... ตำบล	อำเภอ	จังหวัด	
หมายเลขโทรศัพท์	
ชื่อสถานประกอบกิจการ	ประเภท	
ตั้งอยู่เลขที่	หมู่ที่........... ตำบล	อำเภอ	จังหวัด	
หมายเลขโทรศัพท์	
อัตราค่าธรรมเนียมปีละ	บาท (	) ตามบเสร็จรับเงินเล่มที่	เลขที่	ลงวันที่	
(๒) ผู้รับใบอนุญาตต้องปฏิบัติให้ถูกต้อง ครบถ้วน ตามหลักเกณฑ์ วิธีการ และเงื่อนไขที่กำหนดใน ข้อกำหนดของท้องถิ่น
(๓) หากปรากฏในภายหลังว่าการประกอบกิจการที่ได้รับอนุญาตนี้เป็นการขัดต่อกฎหมายอื่นที่เกี่ยวข้อง โดยมิอาจแก้ไขได้ เจ้าพนักงานท้องถิ่นอาจพิจารณาให้เพิกถอนการอนุญาตนี้ได้
(๔) ผู้รับใบอนุญาตต้องปฏิบัติตามเงื่อนไขเฉพาะดังต่อไปนี้อีกด้วย คือ
๔.๑)	
๔.๒)	
(5) ใบอนุญาตฉบับนี้ออกให้เมื่อวันที่	เดือน	พ.ศ	
(๖) ใบอนุญาตฉบับนี้สิ้นอายุวันที่	เดือน	พ.ศ	

              (ลงชื่อ)
 (................................................)
              ตำแหน่ง	
						          .................................................			คำเตือน (๑) ผู้รับใบอนุญาตต้องแสดงใบอนุญาตนี้ไว้โดยเปิดเผยและเห็นได้ง่าย ณ สถานที่ประกอบกิจการ ตลอดเวลาที่ประกอบกิจการ หากฝ่าฝืนมีโทษปรับไม่เกินห้าร้อยบาท
          (๒) หากประสงค์จะประกอบกิจการในปีต่อไปต้องยื่นคำขอต่ออายุใบอนุญาตก่อนวันที่ใบอนุญาตสิ้นอายุ
(มีต่อด้านหลัง)
(ด้านหลัง)
รายการต่ออายุใบอนุญาตและเสียค่าธรรมเนียม
	วัน/เดือน/ปี
ที่ออกใบอนุญาต
	วัน/เดือน/ปี
ที่สิ้นอายุใบอนุญาต
	ใบเสร็จรับเงิน
	(ลงชื่อ)
เจ้าพนักงานท้องถิ่น

	
	
	เล่มที่
	เลขที่
	วัน/เดือน/ปี

ที่                                                                               สำนักงาน...............................................
                                                                                        ..............................................................
					  	     วันที่..........เดือน..................................พ.ศ. .............
เรื่อง	คำสั่งไม่อนุญาตให้ประกอบกิจการ
เรียน   	
อ้างถึง   (๑) ใบรับคำขออนุญาต/ต่ออายุใบอนุญาต เลขที่	ลงวันที่	เดือน	พ.ศ..........	
(๒) หนังสือแจ้งคำแนะนำให้แก้ไขปรับปรุงสภาพของสถานที่ประกอบกิจการ ที่	ลว	
ตามที่ท่านได้ยื่นคำขอรับใบอนุญาต/ต่ออายุใบอนุญาตประกอบกิจการ	
และเจ้าพนักงานได้มีหนังสือแจ้งคำแนะนำให้ท่านแก้ไขปรับปรุงสภาพของสถานที่ประกอบกิจการให้ถูกต้อง ครบถ้วน ตามที่กำหนดไว้ในข้อกำหนดของท้องถิ่นภายในเวลาที่กำหนด ตามที่อ้างถึงนั้น
จากการตรวจสอบปรากฏว่าท่านไม่สามารถแก้ไขปรับปรุงสภาพของสถานที่ประกอบกิจการให้ถูกต้อง ครบถ้วน ตามที่กำหนดไว้ในข้อกำหนดของท้องถิ่น ดังนี้
๑	
๒	
๓	
๔......................................................................................................................................................
๕	
ดังนั้น อาศัยอำนาจตามมาตรา ๕๖ วรรคสอง แห่งพระราชบัญญัติการสาธารณสุข พ.ศ. ๒๕๓๕ เจ้าพนักงานท้องถิ่นจึงมีคำสั่งไม่ออกใบอนุญาตให้ท่านประกอบกิจการตามที่ได้ยื่นคำขอไว้
อนึ่ง หากท่านไม่พอใจคำสั่งนี้ ท่านมีสิทธิอุทธรณ์ต่อรัฐมนตรีว่าการกระทรวงสาธารณสุขได้ภายในสามสิบ วันนับแต่วันทราบคำสั่งนี้
ทั้งนี้ การอุทธรณ์ไม่เป็นเหตุทุเลาการบังคับตามคำสั่ง เว้นแต่รัฐมนตรีจะเห็นสมควรให้มีการทุเลาการบังคับ ตามคำสั่งนั้นไว้ชั่วคราว
                 				     (ลงชื่อ)
						     (.....................................)
					     ตำแหน่ง ....................................... 
					   	   เจ้าพนักงาน......................

